Tisztelt Közgyűlés!

A korábbi években a Magyar Sportújságíró Szövetség éves közgyűlésére jellemzően a negyedik negyedévben került sor, emiatt a szövetség pénzügyi helyzetéről – a december harmincegyedikei pénzügyi zárás híján - nem kaphattunk valós képet.

Felismerve a helyzetet az elnökség javaslatáraa 2013. november 26-i Közgyűlés elfogadta, hogy a közgyűlést a Szövetség az év első negyedében tartsa meg.

A változástól azt vártuk, hogy pontosabb képet kapunk a Szövetség pénzügyi helyzetéről, azonban ez az elvárás csak részben teljesült.

Több mint egy hónap telt el az év égi zárás óta, de elsősorban a tagdíjak számlázása miatt a jelentés írásakor a könyvelés még mindig nem teljes, igaz a végleges mérlegnek a negyedév végére kell elkészülnie. Amint azt az előző évi jelentésben már megfogalmaztam, szükségesnek tartom a kiadások és bevételek hó végi vagy negyedéves összesítését (erről az elnökség időközben rendelkezett).

Ami a rendelkezésemre bocsátott anyagból megállapítható, a bevételi célok teljesültek, a kiadások pedig a tervezett szinten maradtak, a Szövetség a bankszámlán 4 .500.000.- Ft-ot meghaladó összeggel zárt, és áthúzódó bevétellel is számolhat.

A számlák és bizonylatok precízebb kezelése érzékelhető, de még mindig találni adminisztratív jellegű hiányosságokat, amelyeket a bizottság észrevételei alapján a pénztárnok pótolta. Egyes kifizetéseknél nehezen azonosítható a kifizetés jogcíme. Fontos, hogy minden számlához kapcsolódóan egyértelmű legyen a jogcím (mindez azon túl, hogy előírás, azért is fontos, mert a NAV az idei évtől visszamenőlegesen is ellenőrzi a kifizetések jogcímét, és megköveteli az adott számlához kapcsolódó teljesítési igazolást a vonatkozó szerződéssel egyetemben). Kijelenthető tehát, hogy erre és a precízebb számlakezelésre nagyobb figyelmet kell fordítani.

Összegezve a tapasztalatokat:

a Magyar Sportújságíró Szövetség pénzügyi tevékenysége a fentebb említett - adminisztratív jellegű - hibákkal együtt a törvényekkel, jogszabályokkal és előírásokkal összhangban áll.

Budapest, 2014. február 10.

Réz Gábor

Ellenőrző Bizottság elnöke